## Sak 2023-1 – endring av vedtekter for askim speidergruppe

Sak 2023.1: Endring av vedtekter
Innsender: Gruppestyret v/ Michael Zetterlund
Omhandler: Alle i Askim Speidergruppe

**Saken**

Gruppens vedtekter er ikke revidert siden 2016 og bør oppdateres for å være mer i samsvar til NSF sitt lovverk. Blant annet så ønsker vi å endre:

§-1 for å gi mer fleksibilitet i sammensetning av gruppestyre

§-8 for å tydeliggjøre gruppestyrets ansvar

§-4 for å ha samme minimum antall gruppeting som fastsatt i lovverket

§ 12-14 er nye og tatt direkte fra NSF sitt lovverk for speidergrupper

**Styrets innstilling**

Gruppestyret anbefaler at forslag til nye vedtekter godkjennes

**Forslag til nye vedtekter**

(original tekst i rød, forslag til ny tekst i grønn)

Askim speidergruppes vedtekter

februar ~~2016~~ 2023

§-1 Gruppen ledes av et gruppestyre bestående av gruppeleder, 3 gruppeassistenter (fortrinnsvis 1 fra hver enhet) og kasserer. Gruppeleder velges på gruppens årsmøte og velges for 2 år om gangen. Ved uenighet i gruppestyret hvor en majoritetsbeslutning ikke kan fattes, bringes saken opp i gruppeting.

 Gruppestyret består av gruppeleder (styreleder) og minimum to styremedlemmer. Gruppeleder og styremedlemmer velges for ett eller to år om gangen etter gruppetingets bestemmelse.

Regnskapsfører og revisor velges for ett år om gangen. Gruppeleder, regnskapsfører og revisor skal være tre forskjellige personer som ikke er i nær familie eller har en annen nær relasjon til hverandre. Revisor skal være myndig og kan ikke være medlem av gruppestyret. Revisor gir sin revisjonsberetning til gruppetinget.

Alle valg avgjøres ved alminnelig flertall

§-2 Gruppens besluttende organ er gruppetinget, som består av alle stemmeberettigede medlemmer i gruppen samt valgte representanter for troppen

 Gruppetinget er gruppens besluttende organ, og består av alle medlemmer fra og med det kalenderåret de fyller 12 år.

§-3 Gruppeledelsen arbeider for et godt speider- og ledermiljø i gruppen og påser at gruppen og dens arbeidsenheter legger til rette for å drive godt og planmessig speiderarbeid i overensstemmelse med den målsetting og de retningslinjer som er gitt for arbeidet. Gruppens overordnede formål er å utøve speiderarbeid blant barn og ungdom i Askim kommune.

§-4 Gruppetinget skal ha minst fire møter i året, og innkalles med minst en ukes varsel av gruppeleder. Det føres referat for gruppetingets møter.

 Gruppetinget skal ha minst to møter i året, og innkalles med minst en ukes varsel av gruppeleder, eller når minst 1/3 av gruppetingets medlemmer krever det.

§-5 Gruppens offisielle navn/adresse er Askim speidergruppe NSF, Speiderhuset, Tornerudveien 32, 1831 ASKIM. Det er her gruppen avholder sine ukentlige speidermøter samt andre former for arrangementer og møter. Speiderhuset eies av Stiftelsen Speidernes hus.

§-6 Gruppetingets årsmøte skal behandle; gruppens årsregnskap, arbeidsplan og budsjett. Valg av gruppeleder for to år og øvrige gruppeledelse for ett år om gangen. Valg av gruppens representanter til kretstinget for ett år om gangen. Valg av regnskapsfører og revisor for ett år. Årsmøtet gjennomføres innen medio februar måned hvert år.

Gruppetingets årsmøte skal behandle:

**1 Konstituering av gruppetinget:**

1. valg av ordstyrer(e), tellekorps, referent(er) og to personer til å underskrive protokollen
2. godkjenning av innkalling
3. godkjenning av saksliste
4. godkjenning av forretningsorden

**2 Saker:**

1. godkjenning av årsmelding
2. godkjenning av regnskap og revisjonsberetning
3. godkjenning av arbeidsplan
4. godkjenning av budsjett og fastsettelse av gruppekontingent
5. innsendte saker

**3 Valg av:**

1. gruppeleder
2. gruppestyremedlemmer
3. kasserer
4. revisor
5. ~~gruppens representanter til kretstinget og eventuelt korpstinget~~
6. andre valg

Årsmøtet gjennomføres innen medio februar måned hvert år.

§-7 Gruppen forplikter seg til å følge NSF’s lover og retningslinjer for drift av gruppen. Askim speidergruppe er tilsluttet Østre Østfold krets av Norges Speiderforbund.

§-8 Gruppeledelsen har det daglige ansvaret for gruppens administrasjon og økonomi, og skal sørge for et godt samarbeid med foreldre og foresatte inklusive krets og forbund.

Gruppestyrets ansvar:

* lede gruppens arbeid og representere gruppen utad
* ha det daglige ansvaret for gruppens administrasjon og virksomhet
* arbeide for et godt speider- og ledermiljø i gruppen
* sørge for at gruppen og gruppens arbeidsenheter driver godt og planmessig speiderarbeid i overensstemmelse med målene som er satt for arbeidet
* sørge for et godt samarbeid mellom arbeidsenhetene
* arbeide for en best mulig ledersituasjon i gruppen og dens arbeidsenheter
* oppnevne ledere og assistenter til alle gruppens arbeidsenheter, med unntak av roverlag
* ivareta kontakten med foreldre og foresatte, kretsen, forbundet og eventuelt korpset
* opprettholde et godt forhold til lokale myndigheter, lokalsamfunn og andre organisasjoner i gruppens nærområde.

Det føres protokoll fra gruppestyrets møter.

§-9 Dersom gruppen oppløses, forvaltes gruppens midler og eiendeler (herunder midler som disponeres av gruppens foreldrelag) av kretsstyret inntil en ny gruppe er startet på stedet. Dersom en ny gruppe ikke blir startet innen fem år, bestemmer kretsstyret hvordan midlene og eiendelene skal disponeres under iakttakelse av gjeldende retningslinjer om slike disposisjoner.

§-10 Vedtektene kan endres på gruppeting ved 2/3 dels flertall etter avstemming.

§-11 Gruppens stemmeberettigede er som følger:

1. Alle betalende medlemmer fra og med det kalenderåret de fyller 12 år. b) En representant for hver påbegynte 10 betalende medlemmer blant speidere i tropp som ikke fyller 12 år eller mer i løpet av kalenderåret.

 Bare fremmøtte stemmeberettigede har stemmerett i gruppetinget.

Gruppetinget er gruppens besluttende organ, og består av alle medlemmer fra og med det kalenderåret de fyller 12 år.

Bare fremmøtte stemmeberettigede har stemmerett i gruppetinget.

§-12 Arbeidsenhetene ledes av godkjente ledere og assistenter.

§-13 I enhver speidertropp eller stifinner- og vandrertropp skal troppens ledere og patruljeførere, og eventuelt også patruljeassistenter, ta del i viktige avgjørelser.

§-14 I roverlag skal alle ledere velges på et medlemsmøte for ett år om gangen. Det innkalles til lagsmøte med minst en ukes varsel av lagleder, eller når minst 1/3 av roverlagets medlemmer krever det. Rovere har stemmerett og er valgbare i roverlaget ut det året de fyller 25 år. Medlemmer over denne alderen har talerett i alle saker.